**ПРОТОКОЛ № 36 - МИ**

Днес, 29.10.2023 г. от 07:30 часа до 19:00 часа, на пл. „ Възраждане” № 1, се проведе заседание на ОИК- Котел, назначена с решение № - 2049-МИ от 28.08.2023 год. на ЦИК

Заседанието се откри от председателя на ОИК Цветомира Кънева в 14:00 часа.

На заседанието присъстват 11 членове на ОИК, съгласно присъствен лист, налице е кворум и комисията може да заседава и взема решения.

Пристъпи се към докладване на дневния ред:

Заседанието да се проведе при следния ДНЕВЕН РЕД:

1. Промяна в състава на СИК в Община Котел по предложение на КП БСП ЗА БЪЛГАРИЯ при произвеждане на изборите за общински съветници и за кметове на 29 октомври 2023 г.
2. Промяна в състава на СИК в Община Котел по предложение на ПП Движение за права и свободи - ДПС при произвеждане на изборите за общински съветници и за кметове на 29 октомври 2023 г.
3. Поправка на техническа грешка в решения на ОИК Котел при изписване на номерацията на изборния район, който се съдържа в първите четири четири знака от единната номерация на СИК при провеждане на изборите за общински съветници и кметове на 29 октжмври 2023г.
4. установяване на недостатъчен брой бюлетини за избор на кмет на община и общински съветници в СИК 201100022 – с. Остра могила.
5. Жалба от Коста Димитров Каранашев, кандидат за кмет на Община Котел от ПП ГЕРБ с вх. 5/29.10.2023 год.
6. установяване на недостатъчен брой бюлетини за избор на кмет на община и общински съветници в СИК 201100023 – с. Пъдарево.
7. Сигнали в изборния ден.
8. Други.

**Проектът беше подложен на поименно гласуване.**

|  |  |
| --- | --- |
| **РЕЗУЛТАТ ОТ ПОИМЕННО****ГЛАСУВАНЕ** | **ГЛАСУВАЛ****ЗА/ПРОТИВ/ОТСЪСТВА** |
| **Цветомира Иванова Кънева** | **„ЗА”** |
| **Димитър Любозаров Въндев** | **„ЗА”** |
| **Йордан Иванов Кръстев** | **„ЗА”** |
| **Минко Вичев Стефанов** | **„ЗА”** |
| **Фатме Хюсеинова Башева** | **„ЗА”** |
| **Събина Георгиева Георгиева** | **„ЗА”** |
| **Екатерина Иванова Борисова** | **„ЗА”** |
| **Здравка Любенова Русева** | **„ЗА”** |
| **Красимира Станева Иванова** | **„ЗА”** |
| **Радостина Жечева Кънева** | **„ЗА”** |
| **Яница Георгиева Каранашева** | **„ЗА”** |

Дневният ред се прие от ОИК с мнозинство от 11 гласа “ЗА”.

**По т. 1 от дневния ред:** председателят на комисията прочете проект на решение –

Промяна в състава на СИК в Община Котел по предложение на КП БСП ЗА БЪЛГАРИЯ при произвеждане на изборите за общински съветници и за кметове на 29 октомври 2023 г.

Постъпило е заявление и предложение от МАРИЯ РАДОСЛАВОВА СТОЯНОВА ,упълномощен представител на КП БСП ЗА БЪЛГАРИЯ с вх. № 109 от 29.10.2023 г по описа на ОИК - Котел за промени в състави на СИК в Община Котел.

**След проведено гласуване и съответно гласували «ЗА» - 11 и «ПРОТИВ» - 0, ОИК - Котел взе следното**:

На основание чл. 85, ал. 4 и чл.87, ал.1, т.5 и 6 във вр. с чл. 96 и чл.66 от ИК и Решение №2378-МИ/12 септември 2023г., изменено с Решение №2546/ 29 септември 2023г. на ЦИК и Решение №103-МИ / 29 септември 2023г на ОИК Котел, ОИК- Котел,

Р Е Ш И:

1. ДОПУСКА ЗАМЯНА на членове от състава на посочените в предложението секционни избирателни комисии в Община Котел,  както следва:

СИК – 2011 00 019 – на мястото на **Недка Христова Филипова** – член, да бъде назначен **Денка Тодорова Атанасова** , с ЕГН ……, телефонен № …., образование – средно;

1. ДА СЕ ИЗДАДАДЕ Удостоверение, представляващо Приложение № 20-МИ от изборните книжа със същият номер, а на освободения да се анулира издаденото такова.

Решението подлежи на обжалване пред ЦИК, по реда на чл. 88 от Изборния кодекс, чрез Общинска избирателна комисия в община Котел, област Сливен.

**По т. 2 от дневния ред:** - председателят на комисията прочете проект на решение –

Промяна в състава на СИК в Община Котел по предложение на ПП Движение за права и свободи - ДПС при произвеждане на изборите за общински съветници и за кметове на 29 октомври 2023 г.

В ОИК Котел е постъпило предложение от Владимир Мартинов –упълномощен представител на ПП Движение за права и свободи-ДПС за територията на община Котел с вх. № 110  от 29.10.2023 г по описа на ОИК- Котел за промяна в състава на СИК 2011 00 016 в Община Котел.

**След проведено гласуване и съответно гласували «ЗА» - 11 и «ПРОТИВ» - 0, ОИК - Котел взе следното**:

На основание чл. 85, ал. 4 и чл.87, ал.1, т.5 и 6 във вр. с чл. 96 и чл.66 от ИК и Решение №2378-МИ/12 септември 2023г., изменено с Решение №2546/ 29 септември 2023г. на ЦИК и Решение №103-МИ / 29 септември 2023г на ОИК Котел, ОИК- Котел,

Р Е Ш И:

 ДОПУСКА ЗАМЯНА на членове от състава на посочените в предложението секционни избирателни комисии в Община Котел,  както следва:

СИК – 2011 00 016 – на мястото на **Мустафа Рефиков Назифов** – член, да бъде назначен Христина Димитрова Джондрова, с ЕГН ……, телефонен № …., образование – висше;

ДА СЕ ИЗДАДАДЕ Удостоверение, представляващо Приложение № 20-МИ от изборните книжа със същият номер, а на освободения да се анулира издаденото такова.

Решението подлежи на обжалване пред ЦИК, по реда на чл. 88 от Изборния кодекс, чрез Общинска избирателна комисия в община Котел, област Сливен.

**По т. 3 от дневния ред:** председателят на комисията прочете проект на решение –

Поправка на техническа грешка в решения на ОИК Котел при изписване на номерацията на изборния район, който се съдържа в първите четири четири знака от единната номерация на СИК при провеждане на изборите за общински съветници и кметове на 29 октжмври 2023г.

При проверка ОИК Котел установи, че е допусната техническа грешка в Решения: 104-МИ; 105-МИ; 113-МИ; 114-МИ; 115-МИ; 121-МИ; 122-МИ; 123-МИ; 124-МИ; 125-Ми; 128-МИ; 129-МИ; 130-МИ; 131-МИ; 132-МИ 135-МИ; 136-МИ; 137-МИ; 138-МИ; 139-МИ и 150-МИ, 151-МИ изразяваща се в грешно изписване на номерацията на изборния район, който се съдържа в първите четири четири знака от единната номерация на СИК при провеждане на изборите за общински съветници и кметове на 29 октжмври 2023г., като вместо 2011 е изписано 2111, поради което

**След проведено гласуване и съответно гласували «ЗА» - 11 и «ПРОТИВ» - 0, ОИК - Котел взе следното**:

На основание чл. 85, ал.4 във вр. с чл.87,ал.1 от ИК и Решение 1968-МИ от 8 август 2023г., ОИК- Котел,

Р Е Ш И:

 ДОПУСКА поправка на техническа грешка в свои решения 104-МИ; 105-МИ; 113-МИ; 114-МИ; 115-МИ; 121-МИ; 122-МИ; 123-МИ; 124-МИ; 125-Ми; 128-МИ; 129-МИ; 130-МИ; 131-МИ; 132-МИ 135-МИ; 136-МИ; 137-МИ; 138-МИ; 139-МИ и 150-МИ, 151-МИ, в които изписаните цифри на секционните избирателни комисии **да се четат с първи четири цифри 2011** вместо 2111.

Решението подлежи на обжалване пред ЦИК, по реда на чл. 88 от Изборния кодекс, чрез Общинска избирателна комисия в община Котел, област Сливен.

**По т. 4 от дневния ред:** председателят на комисията прочете проект на решение –

: установяване на недостатъчен брой бюлетини за избор на кмет на община и общински съветници в СИК 201100022 – с. Остра могила.

Председателят на СИК 201100022 в 12:30 часа информира ОИК Котел, че към описания час са гласували 86 избиратели от общо 128 избиратели по списък.

Тъй като преобладаващият брой на членовете на СИК не са от същото населено място, както и други длъжностни лица, на които предстои да гласуват, поради ангажираността им по работа в комисията е наложително да се осигури допълнителен брой бюлетини.

ОИК Котел счита, че бюлетините следва да бъдат осигурени незабавно с цел безпроблемното продължаване на изборния ден.

**След проведено гласуване и съответно гласували «ЗА» - 11 и «ПРОТИВ» - 0, ОИК - Котел взе следното**:

На основание чл. 85, ал.1 във вр. с чл.87, ал.1, т.1 и 2 от ИК ОИК- Котел,

Р Е Ш И:

 ОСИГУРЯВА 100 / сто / броя бюлетини за избор на кмет на община и 100 / сто / броя бюлетини за избор на общински съветници от СИК 201100016 – гр. Котел на СИК 201100022 – с. Остра могила.

Да се състави приемо – предавателен протокол в 6 / шест / екземпляра с описаните номера на бюлетините, който да се подпише от представители на двете СИК и ОИК и да се приложи към протокол Приложение № 85-МИ.

Настоящото решение и неразделна част от протокол Приложение №85-МИ.

Решението подлежи на обжалване пред ЦИК, по реда на чл. 88 от Изборния кодекс, чрез Общинска избирателна комисия в община Котел, област Сливен.

**По т. 5 от дневния ред:** председателят на комисията прочете проект на решение –

Жалба от Коста Димитров Каранашев, кандидат за кмет на Община Котел от ПП ГЕРБ с вх. 5/29.10.2023 год.

В същата се твърди, че на 29.10.2023 г. , в с. Градец пред магазин „Тома“ и в района на ромската махала, лицата М.Р.Б, Т.Б.И, Н.М.Б и П.И.К извършват неправомерни агитации и купуват гласове, чрез раздаване на пари.

Във връзка с подадената жалба, представители на ОИК - Котел Красимира Иванова, Яница Георгиева и Йордан Кръстев установяват, че към момента на проверката на място, представители на органите на МВР провеждат процесуално- следствени действия спрямо визираните в жалбата лица.

Предвид гореизложеното, ОИК – Котел счита, че описаното в жалбата фактическо положение, не представлява нарушение на ИК.

**След проведено гласуване и съответно гласували «ЗА» - 11 и «ПРОТИВ» - 0, ОИК - Котел взе следното**:

Съгласно чл. 87, ал. 1 от ИК Общинската избирателна комисия осъществява дейности по прилагане на ИК и свързаните с него нормативни актове във връзка с произвеждането на изборите. В този смисъл следва да съблюдава за законосъобразното провеждане на предизборната кампания и изборния процес. Доколкото изложените в жалбата твърдения са за нарушения на предизборната кампания, същите не съставляват нарушения по смисъла на разпоредбите на ИК. В тази връзка на основание чл. 87, ал. 1, т. 22 във връзка с чл. 167, ал. 2 и 3 от Наказателния кодекс, Общинска избирателна комисия – Котел,

След проведено гласуване и съответно гласували «ЗА» - 11 и «ПРОТИВ» - 0, ОИК - Котел взе следното:

**РЕШИ:**

ДА СЕ ИЗПРАТИ по компетентност на Районна прокуратура – Сливен към ТО - Котел жалба с вх. №5/29.10.2023 год. от Коста Димитров Каранашев.

Същото да бъде изпратено на лицето, подало жалбата.

Решението подлежи на обжалване пред ЦИК, по реда на чл. 88 от Изборния кодекс, чрез Общинска избирателна комисия в община Котел, област Сливен.

**По т. 6 от дневния ред:** председателят на комисията прочете проект на решение –

установяване на недостатъчен брой бюлетини за избор на кмет на община и общински съветници в СИК 201100023 – с. Пъдарево.

Председателят на СИК 201100023 в 17:30 часа информира ОИК Котел, че към описания час са гласували 270 избиратели от общо 383 избиратели по списък.

Тъй като преобладаващият брой на членовете на СИК не са от същото населено място, както и други длъжностни лица, на които предстои да гласуват, поради ангажираността им по работа в комисията е наложително да се осигури допълнителен брой бюлетини.

ОИК Котел счита, че бюлетините следва да бъдат осигурени незабавно с цел безпроблемното продължаване на изборния ден.

**След проведено гласуване и съответно гласували «ЗА» - 11 и «ПРОТИВ» - 0, ОИК - Котел взе следното**:

На основание чл. 85, ал.1 във вр. с чл.87, ал.1, т.1 и 2 от ИК ОИК- Котел,

Р Е Ш И:

 ОСИГУРЯВА 100 / сто / броя бюлетини за избор на кмет на община и 100 / сто / броя бюлетини за избор на общински съветници от СИК 2011 00 011 – гр. Котел на СИК 2011 00 023 – с. Пъдарево.

Да се състави приемо – предавателен протокол в 6 / шест / екземпляра с описаните номера на бюлетините, който да се подпише от представители на двете СИК и ОИК и да се приложи към протокол Приложение № 85-МИ.

Настоящото решение и неразделна част от протокол Приложение №85-МИ.

Решението подлежи на обжалване пред ЦИК, по реда на чл. 88 от Изборния кодекс, чрез Общинска избирателна комисия в община Котел, област Сливен.

**По т. 7 от дневния ред:** председателят на комисията прочете проект на решение –

Постъпили сигнали през целият ден на 29.10.2023г.

През целия изборен ден ОИК Котел завежда сигнали за нарушения на ИК, по които се произнасяше в реда на постъпването им, за което комисията състави Доклад съдържащ кратко описание на подадените сигнали по телефон, както и предприетите мерки и действия по същите. Сигналите са заведени във входящ регистър на жалби и сигнали.

Докладът представлява Приложение №1 към настоящия протокол и е неразделна част от него.

**По т. 8 от дневния ред:** не постъпиха въпроси за обсъждане.

След изчерпване на дневния ред, заседанието на ОИК – Котел бе закрито от председателя на комисията.

**ПРЕДСЕДАТЕЛ:** /п/.....................
/Цветомира Кънева/

**СЕКРЕТАР:** /п/........................
/Събина Георгиева/